stanford-oval/wikipedia huggingface dataset:
Skeiðará

Skeiðarársandur  nähtynä Skaftafellin kansallispuistosta
Skeiðará on Islannissa sijaitseva noin 30 kilometrin pituinen jäätikköjoki. Se lähtee Skeiðarárjökull-jäätiköltä, joka on yksi Vatnajökull-jäätikön eteläisistä haaroista Islannin eteläosassa. Huolimatta joen suhteellisen lyhyestä pituudesta sillä on paha maine. Sitä on erityisesti pelätty usein sattuvien jökulhlauppien eli jäätikön patoaman järven purkaustulvien takia.
Skeiðará on muodostanut Skeiðarársandurin Skaftafellin kansallispuiston ja meren väliin. Se on maailman suurin sanduri. Se muodostaa mustaa laavahiekkaa ja tuhkaa sisältävän, lukuisia jokiuomia sisältävän suistoalueen, joka on kooltaan 40 kilometriä pitkä ja 5–10 kilometriä leveä alue.
Skeiðarán viimeisin jökulhlaup tapahtui vuonna 1996 ja se tuhosi osan Hringvegurista. 880 metriä pitkä silta tuhoutui, kun talon kokoisia jäävuoria osui siihen. Jökulhlaupin huipussa vettä virtasi 45 000 m³/s (vertailun vuoksi Jangtse-joen virtaama on 31 900 m³/s).[lähde? ] Kukaan ei vahingoittunut, koska tulvan aiheuttanutta Vatnajökullin alla sijaitsevan Grímsvötn-tulivuoren purkausta tarkkailtiin.
Aiheesta muualla

Kuvia tai muita tiedostoja aiheesta Skeiðará Wikimedia Commonsissa
Sivuliike

Sivuliike tarkoittaa Suomessa ulkomaisen yhteisön tai säätiön osaa, joka harjoittaa Suomessa jatkuvaa liike- tai ammattitoimintaa Suomessa sijaitsevasta kiinteästä toimipaikasta käsin. Sivuliike ei ole itsenäinen oikeushenkilö vaan ulkomaisen toimijan osa, joka harjoittaa toimintaa ulkomaisen toimijan nimiin ja lukuun.
Sivuliikkeestä on joskus käytetty myös ruotsista peräisin olevaa termiä filiaali.
Sivuliike rekisteröidään kaupparekisteriin. Sivuliikkeen nimessä on oltava lisäys, että se on sivuliike. Tämä voidaan tehdä esimerkiksi liittämällä nimen loppuun sanat Suomen sivuliike tai filial i Finland.
Sivuliikkeen sijaan ulkomainen toimija voi perustaa maahan tytäryhtiön. Tytäryhtiö eroaa sivuliikkeestä siten, että se on itsenäinen oikeushenkilö. Sivuliikkeessä näin ei ole, vaan sen varat, velat ja vastuut ovat emoyhtiön nimissä.
Koska sivuliikkeen lopettaminen on yksinkertaista, se soveltuu hyvin ajallisesti rajattua toimintaa varten. Suomessa sivuliike ei voi mennä konkurssiin.
Sir Billi the Vet

Sir Billi the Vet on vuonna 2006 julkaistu animaatioelokuva. Elokuvan äänirooleja esittävät John Amabile, Richard Bries, Sean Connery, Alan Cumming, Patrick Doyle, Greg Hemphill, Ford Kiernan, Miriam Margolyes, Alex Norton, Gail Porter ja Barbara Rafferty. Elokuvan on käsikirjoittanut Tessa Hartmann. Elokuvalle ilmestyi myöhemmin jatko-osa Sir Billi vuonna 2012.
Aiheesta muualla

Sir Billi the Vet Internet Movie Databasessa (englanniksi)
Sivumoreeni

Etualalla ja laakson vastarinteillä näkyy pois sulaneen jäätikkökielekkeen muodostamaa sivumoreenia Louise-järven yläpuolella Albertassa Kanadassa.
Sivumoreeni  on aktiivisen jäätikön eräs reunamoreenin tyyppi. Sivumoreenia muodostuu, jäätikön virtaussuuntaan nähden, jäätikön sivulle aivan reunan viereen. Syntytapa on samantapainen kuin päätemoreenissakin. Jäätikön sisällään kuljettamaa maa-aineskuormaa päätyy lopulta jäätikön reunalle, josta se putoaa pinnalta valuen reunalle tai irtoaa jäätikön pohjasta tarttuen sivumoreenivalliin. Vuoristoissa on jäätikkökielekkeen reunoilla yleisesti sivumoreenia. Suuremmissa jäätiköissä voi yhdistyneiden kielekkeiden väliin jäädä sivumoreenia, jota voidaan kutsua myös keskimoreeniksi (ruots. mittmorän, engl. medial morän ). Sivumoreeni muodostaa maastoon moreenista koostuvan selänteen, joka jää paikoilleen vielä jäätikön sulettua pois. Sivumoreenin sijainti kertoo jäätikkökielekkeen kulkureitin jäätikköalueella.
Sitkoinleuvansalmen kanava

Sitkoinleuvansalmen kanava
Sitkoinleuvansalmen kanava on noin 50 metriä pitkä kanava Tetrinselälle johtavalla väylällä Puumalassa.
Aiheesta muualla

Kuvia tai muita tiedostoja aiheesta Sitkoinleuvansalmen kanava Wikimedia Commonsissa
Suomen kanavat (Arkistoitu – Internet Archive)
Samu Kemppi

Samu Kemppi palkittiin vuonna 2018 Pelastakaa Lapset ry:n myöntämällä  Vuoden lapsellinen teko-palkinnolla.
Samu Kemppi (s. 2002) on suomalainen aktivisti, joka tuo aktiivisesti esille lastensuojelun epäkohtia ja vaatii niihin muutosta.[lähde? ]
Kemppi on perustanut Apua Nuorille -järjestön vuonna 2017.[lähde? ] Järjestön tehtävänä on auttaa vertaistuellisesti nuoria ja ohjata heitä ammattiavun ääreen.[lähde? ] Järjestö lopetti toimintansa vuonna 2021 ja Yleisradion tutkivan journalismin MOT-toimitus uutisoi toimintaan liittyneistä ongelmista vuonna 2024 .
Kemppi on suorittanut peruskoulun oppimäärän Kosken Koulukeskuksessa Imatralla ja hän aloitti lukio-opinnot vuonna 2020.[lähde? ]
Apua Nuorille -tiimi

Samu Kempin perustama Apua Nuorille -tiimi tarjosi nuorille vertaistukea, apua ja ohjausta nettisivujen chatissa.selvennä
Nuoret ottivat palveluun yhteyttä, ja Kempin kanssa toimiva tiimi tarjosi heille vertaistukea ja ohjasi nuoria tarvittaessa ammattiavun tai viranomaisavun piiriin. Ensimmäisen puolentoista vuoden aikana palveluun tuli 16 000 yhteydenottoa. Viestit koskivat koulukiusaamista, perheväkivaltaa, itsetuhoisuutta, masennusta ja syömishäiriöitä.
Kemppi ja tiimi pyrkivät toiminnallaan tekemään lapsille ja nuorille ammattiavun hakemisesta helpompaa.[lähde? ]
Toiminta loppui vuonna 2021. Vuonna 2024 Yleisradion MOT-toimitus uutisoi toimintaan liittyneistä ongelmista. Toimituksen selvityksen mukaan kaikki chat-asiakastyötä tehneet vapaaehtoiset olivat alaikäisiä eikä heille järjestetty perehdytystä mielenterveysongelmista kärsivien nuorten kohtaamiseen. Järjestössä ei myöskään työskennellyt yhtään sosiaali- ja terveysalan ammattilaista.
Tunnustukset

Kempin perustama toiminta palkittiin Vuoden vuorovaikutusteko 2018 -kunniamaininnalla.
Myös presidentti Sauli Niinistö on huomioinut Apua Nuorille- tiimin toiminnan kiitoskirjeellä.
Samu Kemppi sai vuonna 2018 myös Imatran seudun Pelastakaa Lapset ry:n Vuoden lapsellinen teko -diplomin.
Aiheesta muualla

Teknologia edesauttaa nuorten mahdollisuuksia vuorovaikutukseen vertaisten kanssa Samu Kempin kirjoitus Prologi-lehden numerossa Vol 14 Nro 1 (2018).
Sir Billi

| Sir Billi |
| --- | --- |

Ohjaaja:  Sascha Hartmann
Käsikirjoittaja:  Tessa Hartmann
Tuottaja:   John Fortune Fraser  Tessa Hartmann  Sascha Hartmann 
Säveltäjä:  Patrick Doyle
Kuvaaja:  Steven Weisberg
Leikkaaja:  Steven Weisberg
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Billi Productions Limited  Glasgow Animation  Pinnacle Films 
Ensi-ilta:  2012
Kesto:  75 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Sir Billi on vuonna 2012 julkaistu animaatioelokuva ja jatko-osa elokuvalle Sir Billi the Vet. Elokuvan on ohjannut Sascha Hartmann. Elokuvan ääninäyttelijöinä olivat muun muassa Ford Kiernan, Alana Gray, Sean Connery, Alan Cumming ja Eliot Doyle.
Aiheesta muualla

Sir Billi Internet Movie Databasessa (englanniksi)
Bradshaw, Peter: Sir Billi – review The Guardian.  13.9.2013. Viitattu 3.8.2022. (englanniksi)
Seán Kelly

Seán Kelly vuonna 2009.
Sean Kelly (s. 21. toukokuuta 1956 Carrick-on-Suir) on entinen irlantilainen maantiepyöräilijä. Hän oli yksi 1980-luvun menestyneimmistä pyöräilijöistä ja yksi kaikkien aikojen loistavimmista klassikkokilpailujen ajajista. Hän voitti ammattilaisurallaan kaikkiaan 193 kilpailua.
Kelly voitti Espanjan ympäriajon vuonna 1988, Pariisi–Nizza-ajon ennätykselliset seitsemän kertaa peräkkäin 1982–1988 sekä kaikkiaan yhdeksän kertaa pyöräilyn monumentin, suuren yhden päivän kilpailun: Milano–San Remon vuosina 1986 ja 1992, Pariisi–Roubaix’n 1984 ja 1986, Liège–Bastogne–Liègen 1984 ja 1989 sekä Lombardian ympäriajon 1983, 1985 ja 1991. Monumenteista Kellyltä jäi voittamatta vain Flanderin ympäriajo, mutta siinäkin hän oli kolme kertaa toinen.
Espanjan ympäriajossa Kelly voitti kaikkiaan 16 etappia ja Ranskan ympäriajossa viisi osuutta – lisäksi hän voitti Ranskan ympäriajon pistekilpailun vuosina 1982, 1983, 1985 ja 1989. Kellyn voittamiin etappikilpailuihin kuuluvat Sveitsin ympäriajo vuosina 1983 ja 1990, Katalonian ympäriajo 1984 ja 1986, Baskimaan ympäriajo 1984, 1986 ja 1987, Critérium International 1983, 1984 ja 1987, Setmana Catalana 1988 sekä De Pannen kolmen päivän ajo 1980.
Yhden päivän kisoista Kelly voitti muun muassa Blois–Chaville-kilpailun – joka ajettiin Pariisi–Toursin asemasta – vuonna 1984, Gent–Wevelgemin 1988 ja Grand Prix des Nations’n 1986. Lisäksi hän oli maailman ranking -listan ykkösenä vuosien 1984–1989 välillä ja voitti maailmancupin kokonaiskilpailun vuonna 1989. MM-kilpailuissa Kelly oli parhaimmillaan pronssilla 1982 ja 1989.
Nykyään Kelly toimii Eurosportin pyöräilykommentaattorina.
Saavutuksia > Etappikilpailut

Ranskan ympäriajo:
1978 etapin 6 voitto
1980 pistekilpailun kolmas, etappien 19 ja 21 voitto
1981 etapin 15 voitto
1982 kokonaiskilpailun viidestoista, pistekilpailun ja etapin 12 voitto
1983 kokonaiskilpailun seitsemäs, pistekilpailun voitto
1984 kokonaiskilpailun viides, pistekilpailun toinen
1985 kokonaiskilpailun neljäs, pistekilpailun voitto
1989 kokonaiskilpailun yhdeksäs, pistekilpailun voitto
Espanjan ympäriajo:
1979 etappien 1 ja 8A voitto
1980 kokonaiskilpailun neljäs, pistekilpailun sekä etappien 1, 2, 14, 17 ja 19 voitto
1985 kokonaiskilpailun yhdeksäs, pistekilpailun sekä etappien 2, 10 ja 15 voitto
1986 kokonaiskilpailun kolmas, pistekilpailun sekä etappien 10 ja 13 voitto
1987 etappien 1 ja 3 voitto
1988 kokonais-, piste- ja yhdistelmäkilpailun sekä etappien 11 ja 20 voitto, mäkikilpailun kolmas
Pariisi-Nizza:
1982 kokonais- ja pistekilpailun sekä etappien 3, 5, 7 ja 8 voitto
1983 kokonais-, piste- ja mäkikilpailun sekä etappien 3, 4 ja 7 voitto
1984 kokonais-, piste- ja mäkikilpailun sekä etappien 2 ja 7 voitto
1985 kokonaiskilpailun voitto
1986 kokonaiskilpailun, prologin sekä etappien 3 ja 7B voitto
1987 kokonais- ja pistekilpailun sekä etapin 3 voitto
1988 kokonaiskilpailun ja etapin 6B voitto
Sveitsin ympäriajo:
1983 kokonais- ja pistekilpailun sekä etappien 3 ja 5B voitto
1984 kokonaiskilpailun neljäs, pistekilpailun sekä etapin 1 voitto
1990 kokonais- ja pistekilpailun sekä etapin 1 voitto
1991 pistekilpailun voitto
1992 etapin 7 voitto
Katalonian ympäriajo:
1984 kokonais-, piste- ja mäkikilpailun sekä etappien 1, 4A, 4B ja 7 voitto
1985 kokonaiskilpailun toinen, etapin 2 voitto
1986 kokonaiskilpailun ja etapin 7 voitto
1987 kokonaiskilpailun viides, pistekilpailun, prologin ja etapin 1 voitto
Baskimaan ympäriajo:
1984 kokonais- ja pistekilpailun sekä etappien 1, 3 ja 5B voitto
1985 kokonaiskilpailun kuudes, etappien 3 ja 5 voitto
1986 kokonaiskilpailun sekä etappien 3, 5A ja 5B voitto
1987 kokonais-, piste- ja mäkikilpailun sekä etappien 4 ja 5B voitto
1988 kokonaiskilpailun neljäs ja etapin 4 voitto
Tour de Romandie:
1977 kokonaiskilpailun viides ja 1. etapin voitto
Dauphiné Libéré:
1980 etapin 3A voitto
1981 etapin 2 voitto
1989 etapin 4 voitto
Tirreno–Adriatico:
1990 kokonaiskilpailun kuudes
De Pannen kolmen päivän ajo: 1980 voitto
Critérium International: 1983 voitto, 1984 voitto, 1987 voitto
Setmana Catalana: 1988 voitto
Irlannin ympäriajo: 1985 voitto, 1986 voitto, 1987 voitto
Saavutuksia > Yhden päivän kilpailut

Maantiepyöräilyn maailmanmestaruuskilpailut: 1977 kuudestoista, 1979 yhdeksäs, 1982 pronssia, 1983 kahdeksas, 1986 viides, 1987 viides, 1989 pronssia, 1990 viides
Milano–San Remo: 1980 neljäs, 1982 neljäs, 1983 viides, 1984 toinen, 1985 seitsemäs, 1986 voitto, 1987 neljäs, 1988 viides, 1989 viides, 1992 voitto
Flanderin ympäriajo: 1981 kahdeksas, 1984 toinen, 1986 toinen, 1987 toinen, 1988 neljäs
Pariisi–Roubaix: 1984 voitto, 1985 kolmas, 1986 voitto
Liège–Bastogne–Liège: 1984 voitto, 1985 neljäs, 1988 viides, 1989 voitto
Lombardian ympäriajo: 1983 voitto, 1985 voitto, 1986 toinen, 1991 voitto
Amstel Gold Race: 1980 kolmas, 1981 kuudes, 1982 neljäs
Gent–Wevelgem: 1988 voitto
La Flèche Wallonne: 1981 neljäs, 1986 kuudes
Grand Prix de Plouay: 1984 voitto, 1986 toinen
Pariisi-Brüssel: 1984 kolmas, 1985 viides, 1986 toinen, 1987 neljäs
Pariisi–Tours: 1984 (Blois–Chaville) voitto, 1985 (Créteil–Chaville) kolmas, 1986 (Créteil–Chaville) kuudes, 1988 kolmas, 1989 kolmas, 1993 neljäs
Clásica de San Sebastián: 1990 kolmas
Grand Prix des Nations: 1986 voitto
Grand Prix d'Isbergues: 1983 voitto
Critérium des As: 1984 voitto, 1985 voitto, 1986 voitto
Trophée Luis Puig: 1992 voitto
Maailmancup: 1989 voitto, 1990 kolmas
Aiheesta muualla

Kuvia tai muita tiedostoja aiheesta Seán Kelly Wikimedia Commonsissa
Si

Si tarkoittaa seuraavia:
kansainvälinen yksikköjärjestelmä, SI, ranskan sanoista le système international d’unités, maailman yleisin mittayksikköjärjestelmä
Kansainväliset situationistit, Situationist international, SI, poliittinen ryhmittymä
pii, kemiallinen merkki Si, alkuaine
si, myös ti, solmisaatiossa duuriasteikon seitsemäs sävel; myös H-sävelen nimi varsinkin romaanisissa kielissä.
Sì, Gigliola Cinquettin kappale vuodelta 1974
sinhali, ISO 639-1 -koodi si, kieli
Siviili- eli yksityisoikeuden lyhenne
Skynet Airlines, IATA-koodi SI, lentoyhtiö
Slovenia, ISO 3166-1 -koodi SI, valtio tai muu maantieteellinen alue
Sosialistinen internationaali, sosiaalidemokraattisten puolueiden yhteistyöjärjestö
henkilöitä:
Si Griffis, oik. Silas Seth Griffis (1883–1950), kanadalainen jääkiekkoilija
Si Tianfeng (s. 1984), kiinalainen kävelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Si”, voi hakea sivunnimihaulla, laajalla sivunnimihaulla tai tekstihaulla.
Sofokles (täsmennyssivu)

Sofokles (m.kreik. Σοφοκλῆς, Sofoklēs, lat. Sophocles) voi viitata seuraaviin:
Sofokles (n. 496–406 eaa.), tragediakirjailija
Sofokles nuorempi (400/300-luku eaa.), edellisen pojanpoika, tragediakirjailija
Sofokles nuorin, tragediakirjailija ja lyyrinen runoilija
Sofokles, reettori
Sofokles, grammaatikko
Sofokles Sunionlainen (300-luku eaa.), filosofeja vastustanut
Shitload of Money

| ”Shitload of Money” Sonata Arctica |
| --- | --- | --- |

Singlen tiedot
 Albumilta: Stones Grow Her Name
 Julkaistu: 14. syyskuuta 2012
 Formaatti: CDS
 Tyylilaji: power metal progressiivinen metalli
 Kesto: 04.52
 Levy-yhtiö: Nuclear Blast
Sonata Arctican muut singlet
| ”I Have a Right” 2012 | ”Shitload of Money” 2012 | ”Alone in Heaven” 2013 |
Shitload of Money on Sonata Arctican kappale ja toinen single yhtyeen seitsemänneltä studioalbumilta Stones Grow Her Name.
Singleä myytiin yhtyeen internetsivustolla nimikirjoituksilla varustettuna.
Kappaleet

Shitload of Money – 3.54 (Radio Edit)
Shitload of Money – 4.52
Shitao

Shitao (石濤, myös Daoji, Shih-t’ao tai Zhu Rueji, syntyi eri lähteiden mukaan noin 1638–1642, kuoli ennen vuotta 1720) oli kiinalainen taidemaalari. Hän oli sukua Ming-dynastialle. Kun mantsurialaiset valloittivat pääkaupungin vuonna 1644, Shitao pääsi pakenemaan ja meni jo nuorena buddhalaiseen luostariin. Vuonna 1690 hän siirtyi Pekingiin, mutta joutui lähtemään luostarista koska ei löytänyt sponsoria joka olisi tukenut hänen elämäänsä luostarissa. Shitao kääntyi taolaisuuteen vuonna 1693 ja muutti loppuiäkseen Yangzhouhun.
Shitao oli Qing-dynastian ajan tunnetuimpia taiteilijoita. Hän kehitti omaleimaista tyyliään eikä noudattanut orjallisesti vanhojen mestarien sääntöjä. Hän oli taitava monilla maalaustaiteen osa-alueilla, niin maisemien kuin kukkien, lintujen ja ihmishahmojen kuvaajana.
Aiheesta muualla

Kuvia tai muita tiedostoja aiheesta Shitao Wikimedia Commonsissa
Wu Hung: Shitao (1642–1707) and the Traditional Chinese Conception of Ruins The British Academy
Samu Isosalo

| Samu Isosalo> Henkilötiedot |
| --- | --- |
Syntynyt: 6. lokakuuta 1981 Rauma
Kansalaisuus:   Suomi Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  194 cm
Paino:  102 kg
Pelaajaura
Pääsarjaura:  2000–2008
Seurat:  North Bay Centennials (OHL) Rauman Lukko (SML) K-Vantaa (Mestis) TuTo (Mestis) Nybro IF (HockeyAllsvenskan)
NHL-varaus:  230. varaus, 2000 Atlanta Thrashers
Samu Isosalo (s. 6. lokakuuta 1981 Rauma) on suomalainen jääkiekkovalmentaja ja uransa lopettanut jääkiekkohyökkääjä. Isosalo oli hyvin isokokoinen keskushyökkääjä, jonka vahvuus oli puolustuspelaaminen
Pelaajaura

Isosalo on Rauman Lukon kasvatti. Hän siirtyi Lukon B-nuorista OHL:ään kausiksi 1998–2000. Atlanta Thrashers varasi Isosalon kesällä 2000 8. kierroksella. Seuraavaksi kaudeksi Isosalo palasi Rauman Lukkoon. Kauden 2001–2002 Isosalo oli lähes kokonaan pelaamatta polvivamman takia. Elokuussa 2003, ennen kauden 2003–2004 alkua Isosalon polvi tulehtui ja hän joutui tähystykseen. Hän oli pelaamatta kaksi kautta ja palasi kaukaloihin joulukuussa 2005 vahvistamaan Mestis-joukkue Kiekko-Vantaata, josta siirtyi alle kuukautta myöhemmin TuToon. Kauden 2006–2007 Isosalo pelasi Ruotsissa, HockeyAllsvenskan-joukkue Nybro IF:ssä. Ennen kauden 2007–2008 alkua Isosalo oli Tapparassa kuukauden mittaisella try-outilla, hän pelasi kauden aikana kuusi peliä Nybrossa.
Valmentajaura

Kaudella 2008–2009 Isosalo siirtyi valmentamaan Suomi-sarjassa pelaavaa VT-HT:tä. Kauden 2010–2011 Isosalo oli Rauman Lukon B-nuorten päävalmentaja, josta hyppäsikin jo seuraavaksi kaudeksi 2011–2012  Lukon A-nuorten kakkosvalmentajaksi Lukon edustuksesta tulleen Timo Elon aisapariksi.
Aiheesta muualla

Samu Isosalo Elite Prospects. Everysport Media Group AB. (englanniksi)
profiili jatkoaika.comissa
profiili eurohockey.net
Sofokles nuorin

| Sofokles nuorin> Σοφοκλῆς.Henkilötiedot |
| --- | --- |
Syntynyt: ?
Kuollut: ?
Ammatti:  näytelmäkirjailija, runoilija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia, lyyrinen runous
Aiheesta muualla
Löydä lisää kirjailijoitaKirjallisuuden teemasivulta
Sofokles nuorin (m.kreik. Σοφοκλῆς, Sofoklēs, lat. Sophocles) oli antiikin kreikkalainen tragediakirjailija sekä lyyristä runoutta kirjoittanut runoilija.
Kyseinen Sofokles tunnetaan Sudasta sekä yhdestä Orkhomenoksesta löydetystä piirtokirjoituksesta. Hän eli myöhemmin kuin tunnetummat Sofokles ja Sofokles nuorempi, mutta tarkempaa ajoitusta ei tunneta. Tämän Sofokleen nimiin laitettiin 15 näytelmää.
Sinimatkijat

| Sinimatkijat |
| --- | --- |
 Sinimatkija (Melanotis caerulescens)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Sinimatkijat Melanotis  Bonaparte, 1850
Katso myös
   Sinimatkijat Wikispeciesissä   Sinimatkijat Commonsissa 
Infobox OKNimi-testi OK: 
Sinimatkijat (Melanotis) on matkijoiden heimoon kuuluva varpuslintusuku. Sinimatkijoiden sukuun kuuluu BirdLifen mukaan kaksi lajia.
Sinimatkijoihin kuuluvia lajeja

Naamiomatkija (Melanotis hypoleucus)
Sinimatkija (Melanotis caerulescens)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Melanotis (englanniksi)
Sofokles nuorempi

| Sofokles nuorempi> Σοφοκλῆς ὁ νεώτερος.Henkilötiedot |
| --- | --- |
Syntynyt: 400-luku eaa. Ateena
Kuollut: 300-luku eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Sofokles nuorempi (m.kreik. Σοφοκλῆς ὁ νεώτερος, Sofoklēs ho neōteros, lat. Sophocles Minor, 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hän oli tunnetumman Sofokleen pojanpoika.
Sofokles nuoremman isä oli vanhemman Sofokleen poika Ariston, joka oli myös tragediakirjailija. Vanhempi Sofokles oli selvästi kiintynyt samannimiseen pojanpoikaansa ja opetti tälle tragedian kirjoittamisen taitoa. Kiintymys aiheutti myös sukukateutta hänen poikiensa välillä, sillä Ariston ei ollut Sofokleen lainmukainen perijä toisen pojan Iofonin tapaan. Sofokles nuoremman elinvuosia ei tiedetä tarkasti, mutta hänen arvellaan olleen alle 20-vuotias Sofokleen kuollessa vuonna 406 eaa. Hän aloitti omien tragedioidensa esittämisen vasta kymmenen vuotta myöhemmin vuonna 396 eaa.
Sofokles nuorempi esitti myös isoisänsä tragedioita. Ensimmäisenä hän esitytti postuumisti Sofokleen viimeisen näytelmän Oidipus Kolonoksessa vuonna 401 eaa. Näytelmiä arvellaan olleen muitakin. Eri lähteissä on eri tietoja hänen näytelmiensä ja voittojensa lukumäärästä. Näytelmiä oli noin 40 ja voittoja joko 7, 11 tai 12. Näytelmien sisällöstä ei tiedetä juuri mitään. Klemens Aleksandrialainen mainitsee hänen sanoneen kolmessakin näytelmässään, että Dioskuurit olivat vain ihmisiä. Osa nuoremman Sofokleen näytelmistä päätyi ilmeisesti sekaannuksen vuoksi epäperäisiksi vanhemman Sofokleen näytelmien luetteloihin.
Sudan mukaan Sofokles nuorempi kirjoitti myös elegioita.
Sheridan Le Fanu

| Sheridan Le Fanu |
| --- | --- |

Henkilötiedot
Syntynyt: 28. elokuuta 1814 Dublin
Kuollut: 7. helmikuuta 1873 (58 vuotta) Dublin
Kirjailija
Tyylilajit:  kauhu
Aiheesta muualla
Löydä lisää kirjailijoitaKirjallisuuden teemasivulta
Joseph Thomas Sheridan Le Fanu (['lɛfən.juː]; 28. elokuuta 1814 Dublin – 7. helmikuuta 1873 Dublin) oli irlantilainen kirjailija, joka vaikutti goottilaisen kirjallisuuden kehitykseen 1800-luvulla.
Joseph Sheridan Le Fanu syntyi Dublinissa Emma Lucretia Dobbin ja Thomas Philip Le Fanun perheeseen. Hänen isänsä oli pappi ja näytelmäkirjailija Richard Brinsley Sheridanin veljenpoika. Perhe muutti vuonna 1826 Abingtoniin Limerickin kreivikuntaan. Sheridan Le Fanu sai opetusta kotona, ja vuonna 1833 hänet hyväksyttiin Dublinin Trinity Collegeen, josta hän valmistui vuonna 1839. Opiskeluaikana hän kiinnostui journalismista ja kirjoitti Dublin University Magazine -lehteen, jossa hänen ensimmäinen kertomuksensa The Ghost and the Bonesetter ilmestyi vuonna 1838. Monista hänen kirjoittamistaan novelleista tuli myöhemmin hänen romaaniensa pohjia. The Ghost and the Bonesetter kertoi irlantilaisesta kansanuskomuksesta, jonka mukaan vastakuolleet kuljettavat vettä kiirastulessa oleville. Novelli esitteli ensimmäisen kerran pappi Purcellin, joka esiintyy Le Fanun myöhemmässäkin tuotannossa.
Le Fanu meni joulukuussa 1843 naimisiin asianajajan tyttären Susanna Bennettin kanssa, ja he saivat neljä lasta. Le Fanu julkaisi ensimmäisen romaaninsa The Cock and Anchor vuonna 1844 ja toisen The Fortunes of Colonel Torlogh O'Brien 1847. Hän ei julkaissut kaunokirjallisia teoksia vuosina 1853–1861, sillä vuodet olivat Le Fanun perheessä epävakaata aikaa. Le Fanun vaimo kuoli 1858, ja sen jälkeen kirjailija eristäytyi ja keskittyi työhönsä. Uran viimeiset vuodet olivatkin Le Fanun tuotteliampia.
Kirjoitustauon jälkeen Le Fanu julkaisi teokset The House by the Churchyard (1863) ja Wylder's Hand sekä Uncle Silas (1864) ja 1860-luvun lopulla useita romaaneja. Le Fanun tunnetuimpia tuotoksia on novellikokoelmassa In a Glass Darkly, jonka tarinoiden on väitetty olevan lähtöisin yliluonnollisia ilmiöitä tutkineelta saksalaiselta tohtorilta Martin Hesseliukselta. Le Fanun novelleihin kuuluvat muun muassa "Green Tea" ja "Carmilla" (1872, suom.) joka on brittiläisen kirjallisuuden tunnetuimpia vampyyritarinoita.
Le Fanu kuoli 7. helmikuuta 1873 Dublinissa.
Suomennettu tuotanto > Antologioissa

”Maalari Schalken” (Schalken the Painter, 1839). Antologiassa Paha vieras.  (Toim. Markku Sadelehto)  Suomentanut Matti Rosvall. Porvoo, Helsinki, Juva:  WSOY, 1996.  ISBN 9510210137.
”Vihreää teetä” (Green Tea, 1872). Antologiassa Kauhujen kirja: 10 maailmankirjallisuuden kauhukertomusta.  (Toim. Eeva-Liisa Manner)  Weilin & Göös, 1964.
”Carmilla” (1872). Antologiassa Haudantakaisia.  (Toim. Markku Sadelehto)  Suomentanut Osmo Saarinen. Helsinki:  Jalava, 1994.  ISBN 951-887-050-0.
”Uni” (The Dream, 1894). Antologiassa Suuri kummituskirja.  (Toim. Richard Dalby)  Suomentanut Pertti Koskela. Hyvinkää:  Book Studio, 1993.  ISBN 951-611-550-0.